《曹玮大破虏师》
宋代·沈括

曹南院知镇戎军日，尝出战小捷，虏兵引去。玮侦虏兵去以远，乃驱所掠牛羊辎重，缓驱而还，颇失部伍。其下忧之，言与玮曰：“牛羊无用，徒縻军，不若弃之，整众而归。”玮不答，使人候。虏兵去数十里，闻玮利牛羊而师不整，遽还袭之。玮愈缓行，得地利处，乃止以待之。

虏军将至近，使人谓之曰：“蕃军远来，必甚疲，吾不欲乘人之怠，请休憩士马，少选决战。”虏方苦疲甚，皆欣然，军严整。良久。玮又使人谕之：“歇定，可相驰矣。”于是各鼓军而进，一战大破虏师。

遂弃牛羊而还，徐谓其下曰：“吾知虏已疲，故为贪利以诱之。比其复来，几行百里矣。若乘锐便战，犹有胜负。远行之人若小憩，则足痹不能立，人气亦阑，吾以此取之。”

作者简介：沈括（公元1031～1095年），字存中，号梦溪丈人，北宋浙江杭州钱塘县（今浙江杭州）人，汉族。北宋科学家、政治家。仁宗嘉佑进士，后任翰林学士。晚年在镇江梦溪园撰写了《梦溪笔谈》。我国历史上最卓越的科学家之一。精通天文、数学、物理学、化学、地质学、气象学、地理学、农学和医学、工程师、外交家。